CELEX: 32005R1087
Language: da
Date: 2005-07-09 00:00:00
Title: Kommissionens forordning (EF) nr. 1087/2005 af 8. juli 2005 om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak

9.7.2005   
            
            
               DA
            
            
               Den Europæiske Unions Tidende
            
            
               L 177/32
            
         KOMMISSIONENS FORORDNING (EF) Nr. 1087/2005
   af 8. juli 2005
   om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1210/2003 af 7. juli 2003 om visse specifikke restriktioner i de økonomiske og finansielle forbindelser med Irak og om ophævelse af Rådets forordning (EF) nr. 2465/96 (1), særlig artikel 11, litra b), og
   ud fra følgende betragtninger:
   
               (1)
            
            
               Bilag IV til forordning (EF) nr. 1210/2003 indeholder en liste over fysiske og juridiske personer, organer og sammenslutninger med tilknytning til den forhenværende præsident Saddam Husseins styre, der er omfattet af indefrysningen af pengemidler og økonomiske ressourcer i henhold til forordningen.
            
         
               (2)
            
            
               Den 22. juni 2005 besluttede sanktionskomitéen under FN's Sikkerhedsråd at ændre listen over Saddam Hussein og andre højtstående embedsmænd i det tidligere irakiske styre, disses nærmeste familiemedlemmer og sammenslutninger, som ejes eller kontrolleres direkte eller indirekte af dem eller af personer, der handler på deres vegne eller efter deres instruks, som er omfattet af indefrysningen af pengemidler og økonomiske ressourcer. Bilag IV bør ændres i overensstemmelse hermed.
            
         
               (3)
            
            
               For at sikre, at de i denne forordning fastsatte foranstaltninger er effektive, bør denne forordning træde i kraft straks —
            
         UDSTEDT FØLGENDE FORORDNING:
   Artikel 1
   Bilag IV til forordning (EF) nr. 1210/2003 ændres som anført i bilaget til denne forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. juli 2005.
      
         
            På Kommissionens vegne
         
         Eneko LANDÁBURU
         
            Generaldirektør for eksterne forbindelser
         
      
   
   
      (1)  EUT L 169 af 8.7.2003, s. 6. Senest ændret ved Kommissionens forordning (EF) nr. 1566/2004 (EUT L 285 af 4.9.2004, s. 6).
   
      BILAG
      I bilag IV til forordning (EF) nr. 1210/2003 foretages følgende ændringer:
      Følgende fysiske personer tilføjes:
      
         »Muhammad Yunis Ahmad (alias a) Muhammad Yunis Al-Ahmed, b) Muhammad Yunis Ahmed, c) Muhammad Yunis Ahmad Al-Badrani, d) Muhammad Yunis Ahmed Al-Moali). Adresser: a) Al-Dawar Street, Bludan, Syrien, b) Damaskus, Syrien, c) Mosul, Irak, d) Wadi Al-Hawi, Irak, e) Dubai, De Forenede Arabiske Emirater, f) Al-Hasaka, Syrien. Fødselsår: 1949. Fødested: Al-Mowall, Mosul, Irak. Nationalitet: irakisk.«